
Vezető tervező, LEGO® Star Wars™ (balra) 


Henrik Andersen 


Kreatív Igazgató, LEGO Star Wars 


Jens Kronvold Frederiksen 

NÉHÁNY SZÓ A LEGO® STAR WARS™ 
TERVEZŐI CSAPATÁRÓL 


A LEGO® Star Wars 1999-ben jött létre a galaxis 
legnagyszerűbb tervező-hőseinek csapatával. 
Ma a csapatunk tíz modelltervezőből és három 
grafikus tervezőből áll a dániai Billund városában. 
Mindannyian a több éves LEGO modelltervezői 
tapasztalataink miatt kerülhettünk be a csapatba, 
ám az is közrejátszott, hogy hatalmas Star Wars 
rajongók vagyunk. 


Az évek során rengeteg LEGO Star Wars 
projekten dolgoztunk együtt, így mindig rendkívül 
szórakoztató a közös munka. A fiatalabb tervezőink 
pedig a nélkülözhetetlen lendületet hozzák a 
folyamatosan fejlődő Star Wars univerzumhoz. 


Az a célunk, hogy a LEGO Star Wars modellek 
igazán izgalmas élményt nyújtsanak. Fel 
kell tennünk magunknak a kérdést, hogyan 
serkenthetnénk a kreativitást az építési élménnyel, 
és hogyan indíthatnánk be a képzeletet a 
játéklehetőségeken keresztül? Így a nagyobb 
modellek részleteinek kidolgozása és pontossága 
különös figyelmet igényel, melynek folyamata 
nagyon szórakoztató és izgalmas, ugyanakkor 
hatalmas kihívást is jelent. 


Ennél a modellnél arra fektettük a hangsúlyt, 
hogy minden egyes kockából a lehető legtöbbet 


hozzuk ki. Remekül néz ki, szuper pontosan van 
kidolgozva és rengeteg pontos részletet tartalmaz. 
Tökéletes arra, hogy megépítsd belőle a film 
népszerű jeleneteit, de akár kiállító darabnak is 
ideális, melyet bármelyik barátodnak bemutathatod! 
Reméljük, te is legalább annyi örömöt találsz a vele 
való játékban, mint mi a tervezésében. 


Vidám építést! 


Jens Kronvold Frederiksen 
Kreatív Igazgató, LEGO® Star Wars™ 

NÉHÁNY SZÓ A BIRODALMI CSILLAGROMBOLÓRÓL, A DEVASTATOR™-RŐL 


Elsőre nem is látod – csak az ágyútüzek szélsebes villanásait, miközben a 
Lázadók Tantive IV™ járműve átszeli az űrt a háttérben meghúzódó bolygók 
és holdak között. Első pillantásra a Tantive IV is egy méretes űrhajónak tűnik, 
de pillanatokon belül egy fülsiketítő robaj szeli át az eget – ami egyre csak 
folytatódik, miközben egy gigászi hadihajó tölti be a képernyőt... Mégpedig a 
Devastator™ csillagromboló teljes, rémisztő pompájában. 


Sosem fogod elfelejteni, amikor az első alkalommal megnézted a Star Wars: 
Egy új remény című filmet. Akár 40 évvel ezelőtt, akár múlt héten láttad, a 
nyitójelenet egy felejthetetlen és hátborzongató utalás a Lázadó Szövetség™ 
iszonyú, örökös harcára, mely során a galaxis békéjének helyreállításáért 
küzdenek - ami egy olyan felülmúlhatatlan történet, mely több mint 4 
évtizeden át lebilincselte a közönséget. 


A csillagromboló szerves részét képezi az eredeti filmtrilógiának. A Birodalmi 
szuperfegyver, a Halálcsillag tervrajzának elrablásával Leia Organa™ 
hercegnő és a Lázadó Szövetség reményt adott a szabadságért való 
küzdelemnek. A scarifi csatában flottájuk nagy részét, rengeteg hőst és még 
zászlóshajójukat is feláldozták. Leia hercegnő az utolsó pillanatban szökött 
meg és menekült el a tervrajzokkal a sérült Tantive IV járműben. Amikor 
Darth Vader™ üldözőbe vette a mérhetetlenül hatalmas Devastatorral, úgy 
tűnt, hogy ez az új remény kudarcra volt ítélve. 


Azonban a kétségbeesés és fortély utolsó pillanatában Leia hercegnő 
odaadta a tervrajzokat az utolsó Lázadóknak, akikre a Galaktikus birodalom™ 
még számíthatott – R2-D2™ és C-3PO™ droidoknak. Miközben mentőkabinjuk 
a Tatooine™ bolygó felé száguldott, a Birodalmi ágyúkezelők úgy döntöttek, 


nem tüzelnek a kabinra, mivel semmilyen életjel nem látszódott rajta. 
Ez a látszólag véletlenszerű döntés olyan események sorozatát indította el, 
mely végül térdre kényszerítette a Galaktikus Birodalmat. 


Most pedig eljött a Te időd, hogy megépítsd saját részed a Lázadó 
Szövetség/Galaktikus Birodalom történetéből, és eljátszd a történet 
meghatározó pillanatait. 


Executor parancsnoki híd. Ralph McQuarrie © & ™ Lucasfilm Ltd. 

Star Wars: Egy új remény (1977). © & ™ Lucasfilm Ltd. 


› A hajó arról ismert, hogy több mint 37000 
tisztet és legénységet, egy légiónyi rohamosztagost 
és 6 TIE századot, valamint AT-AT lépegetőket, 
AT-ST lépegetőket és katonákat szállít a földi 
műveletekhez, így nincs túl sok hajó a galaxisban, 
mely vetekszik a rémisztő, Birodalmi-osztályú 
csillagrombolóval. Kivéve talán egy zászlóshajó 
csillagrombolót, mely a galaxis egyik leghatalmasabb 
Sith™ nagyurához tartozik... 


› Az először a Galaktikus birodalom™ 
szolgálatára épült Devastator™ egy lenyűgöző 
és korszerű hadihajó volt. A hihetetlen, 1600 
méter hosszúságú jármű turbólézerekkel, 
ionágyúkkal és számos vonósugárral van ellátva. 
A nagy hatótávolságú, nehéz turbótornyokat 
üldözés közbeni, hatalmas pusztításhoz tervezték, 
a parancsnoki torony oldalára szerelt ionágyúk és 
a könnyebb turbólézerek pedig könnyedén elbánnak 
a kisebb ellenségekkel. 


› Mire a Devastator a leghíresebb parancsnoka, 
a Sith nagyúr, Darth Vader™ kezébe került, már 
többszörös fejlesztésen esett át, hogy lépést tartson 
az újabb és még fejlettebb csatahajókkal, melyek 
azért kerültek le a gyártósorról, hogy megvívják 
a Galaktikus polgárháborút a Lázadók ellen. A 


Devastator, erejét mutatja, hogy folyamatosan a 
flotta leglenyűgözőbb hajói 
közé tartozott. 


› A Devastator, melyet Vader nagyúr irányít, 
meghatározó szerepet játszott a Galaktikus 
Birodalom és a Lázadó Szövetség™ közötti 
kulcsfontosságú csatákban. A Halálcsillag™ scarifi 
tervrajzaiért folyó küzdelemben a Devastator 
megakadályozta a Lázadók szökését, megbénította 
a Profundity zászlóshajót, és miután kiderült, 
hogy Leia Organa™ hercegnő már megszökött a 
tervrajzokkal, üldözőbe vette Tantive IV™ hajóját. 


› Bár a Devastator találkozott végzetével, a 
csillagrombolók fenyegető veszélye még mindig jelen 
van a legújabb folytatásokban. A Star Wars: Az 
ébredő erő című filmben az Inflictor és a Ravager 
romokként tűntek fel; később az Első Rend alatt 
Kylo Ren valaha volt legnagyobb erejű Finalizereként, 
és Snoke legfőbb vezér Mega-osztályú szuper 
csillagrombolójaként, a Supremacy-ként született 
újjá a VII. epizódban és a Star Wars: Az utolsó Jedik 
című filmben. 


ÉRDEKESSÉGEK A DEVASTATOR™-RŐL 

ADATOK ÉS JELLEMZŐK 


A csillagromboló adatai 
Gyártó 
Kuat Hajógyár 
Modell 
Birodalmi-osztályú csillagromboló 
Osztály 
Csillagromboló 


Műszaki jellemzők 
Hosszúság 
1600 méter 
Max. légköri sebesség 
975 km/h 
Hiperhajtómű típusa 
2. osztályú 
Fegyverek 
Nehéz turbólézerágyúk 
Ionágyúk 
Kettős nehéz turbólézertornyok 
Kettős nehéz ionágyútornyok 
Négyes nehéz turbólézerek 
Hármas közepes turbólézerek 
Közepes turbólézerek 
Vonósugár-kibocsátók 
Védőpajzs 
Elhárítópajzs-generátor kupola 
Motor egység 
Cygnus Űrművek Gemon-4 ionhajtóművek 
Legénység 
9235 tiszt 
27850 besorozott katona 
9700 rohamosztagos 


Forrás: Ultimate Star Wars, Dorling Kindersley, 2015 

A Csillagromboló parancsnoki hídja, Industrial Light & Magic Modelmakers. © & ™ Lucasfilm Ltd. 


Megannyi Star Wars univerzum, szereplő és hely, melyeket 
mindannyian ismerünk és imádunk, néhány vicces csavarnak 
köszönheti a létezését – és persze rengeteg tehetséges és kreatív 
zseninek. Gondoljunk csak bele, mennyire mások lennének a dolgok 
a Millenium Falcon™, az X-szárnyú csillagvadász™, vagy ebben az 
esetben a Birodalmi csillagromboló™ nélkül. 


Az eredeti Star Wars trilógia filmek számos jellegzetes képét 
a látványtervező Ralph McQuarrie inspirálta vagy készítette. 
McQuarrie vázlatrajzain a csillagromboló első koncepciója 
egy kisméretű, háromszög alakú űrhajó volt. A modellezők 
ekkor számos tervet készítettek, hogy végül egy akkora hajót 
alkossanak, mely szemlélteti a Birodalom méretét és erejét. 


A kreatív modellezők bármiféle tárgyat át tudtak alakítani 
kellékekké, helyekké, hangokká és űrhajókká. A Star Wars: Egy 
új remény című filmben megjelenő csillagromboló modell halogén 
motorfényekkel volt ellátva, emellett a modellműhely alumínium 
peremmel és rézszalaggal egészítette ki a gondolák belsejét, 
melyek eredetileg tojás alakú harisnyatárolók voltak. A rémisztő 
dörgés, amikor a csillagromboló utat vág magának az űrben, 
igazából egy hotel légkondicionáló berendezésének hangfelvétele. 


A modellezők belső fényekkel érték el, hogy visszaadják a filmekben 
látható űrhajók méretét. Minél nagyobbak a hajók, annál több fény 
van bennük. A Star Wars: A Birodalom visszavág című filmben 
megjelenő csillagromboló modell végül még nagyobb lett. A halogén 
motorfények alumínium rögzítéssel lettek elhelyezve, az új modell 
belsejében pedig egy vetítőlámpa található, valamint több tízezer 
optikai szál, melyek a hajótest tűhegy méretű nyílásaihoz vannak 
csatlakoztatva, amelyek ablakokként szolgálnak. A végeredmény 
egy páratlan arányú, tiszteletet parancsoló és iszonyatot keltő gép 
lett. Csoda, hogy még ennyi év után is odavagyunk érte? 


Szeretnél többet megtudni arról, hogyan épült a LEGO® 
Devastator™ csillagromboló? Olvasd el a LEGO kreatív 
igazgatójával, Jens Kronvold Frederiksennel és a LEGO vezető 
tervezőjével, Henrik Andersennel készített interjúkat! 


ÉPÍTÉS A SZÍNFALAK MÖGÖTT: A BIRODALMI CSILLAGROMBOLÓ™ 

A LEGO® BIRODALMI CSILLAGROMBOLÓ™ TÖRTÉNETE 


K: A Birodalmi csillagromboló™, a Devastator™ a Star Wars 
univerzum egyik legfelejthetetlenebb képeként tűnik ki a többi közül. 
Egy ilyen jellegzetes és nagy érdeklődéssel várt projekt még több 
felelősséggel jár? 


V: Persze, mindig különösen szórakoztató egy ilyen méretű és ilyen 
sokrétű háttértörténettel rendelkező modellen dolgozni. Ezzel együtt 
minden modellt szeretek, amelyeken dolgozunk, emellett mindenkit 
inspirál az eredeti történet és kötelességünknek érezzük, hogy 
mérettől függetlenül tiszteletben tartsuk azt. Bármelyik modell lehet az, 


amivel valaki először találkozik mint LEGO® építőkészlet, ezért a 
részletekre összpontosítunk és mindig olyan élményt próbálunk létrehozni, 
mely nem csupán megfelel a rajongók elvárásainak, hanem meg is 
haladja azokat. 
K: Hány Birodalmi csillagrombolón dolgozott eddig a csapat? 
V: Hű, ez jó kérdés. Nagyon sok, különböző formátumot készítettünk 
már, vázlatoktól kezdve a 3D modelleken át a különböző méretű fizikai 


Jens Kronvold Frederiksen, tervezési igazgató, LEGO® Star Wars™ 


építményekig. Azonban ehhez hasonló méretűt csak egyszer építettünk, 
ami még anno 2002-ben került kiadásra. 
K: A Devastator kézenfekvő választásnak tűnhet, azonban nincs túl sok 
annyira jellegzetes történet, mint a Star Wars univerzumé. Tehát hogyan 
döntitek el, hogy mely modellek a legmegfelelőbbek ahhoz, hogy életre 
keltsétek őket? 
V: Mióta a csillagromboló 2002-ben megjelent, azóta az egyik legáhítottabb 
készlet a filmsorozat rajongói között. A LEGO Star Wars 2019-ben ünnepli a 
20. évfordulóját. Tavasszal megjelenik a Tantive IV™ teljes modellje is. Nem is 
tudnék elképzelni jobb módot ennek a mérföldkőnek a megünneplésére, mint 
ezeket a készleteket. Hiszen ez az a két hajó, mely feltárta előttünk a teljes 
sorozat kapuit és először vezetett el minket egy messzi-messzi galaxisba. 
A Star Wars univerzum mindig a rajongók új generációjával bővül, 
akiknek remélhetőleg fantasztikus építési élményt nyújthatunk valamelyik 
modellünkkel. Akik pedig már régóta rajongók, gyakran javasolnak 
továbbfejlesztett modelleket, melyekkel kiegészíthetnék a gyűjteményeiket. 
Néha az egyik modell megjelenése egy következő modellre való igényt 
idéz elő. Amikor megjelent a nagy népszerűségnek örvendő Millenium 
Falcon™, a rajongók válaszul világossá tették, hogy az első filmben 
szereplő csillagromboló is előkelő helyeken szerepel a kívánságlistájukon. 
Így jutunk el ide! 
K: Mennyi ideig tartott a tervezési folyamat? Van valami igazán 
különleges része, amire érdemes odafigyelnünk? 
V: Az első ötletektől és vázlatoktól kezdve az elkészült modellig körülbelül 
egy év telt el. Ami nem olyan sok, ha figyelembe vesszük a modell 
nagyságát. Ha eszünkbe jut egy új LEGO Star Wars modell ötlete, 
benyújtjuk javaslatainkat a Lucasfilmnek, ahol végül jóváhagyják azokat. 
Gördülékeny köztünk az együttműködés, és rengeteg forrásanyagunk van, 
melyekkel dolgozhatunk, emellett megvan a kellő szabadságunk is ahhoz, 
hogy saját magunktól is hozzáadjunk egy keveset. 
Tervezőkként különösen büszkék vagyunk minden egyes részletre, melyeket 
be tudtunk építeni a modell külsejébe. A Devastator azért készült, hogy 
közel pontos mása legyen a filmes kelléknek, bár a miénk egy picivel 

kisebb az eredetinél. A filmkellék modellen tisztán látható a három hátsó 
főmotor, melyek világítótestekből készültek, így gondoskodtunk róla, 
hogy a mi modellünk is ezt tükrözze. Azonban mivel kizárólag kiállításra 
készült, ezért nincsenek sem játékfunkciói, sem pedig beltéri kialakítása. 
Az eredeti filmes modell hadihajók, autók és még tankok lánctalpainak 
műanyag modellkészleteivel volt ellátva. Megszoktuk, hogy úgy nézünk 
a LEGO® elemek formáira, hogy nem érezzük bekorlátozva magunkat a 
rendeltetésszerű használatuk által. Szinte bármilyen elem felhasználását 
élvezzük, legyen az kicsi vagy nagy, hiszen a kiválogatott elemekből képesek 
vagyunk elérni egy bizonyos kinézetet vagy funkciót. Így a modell építése 
közben ismerős elemekkel találkozhatsz, melyeket szokatlan módokon 
használhatsz fel. Talán ez inspirálni fogja a LEGO építőket, hogy máshogy 
gondoljanak saját kockáik és elemeik felhasználására? 
Remélem, a rajongók a két minifigurával is jól fognak szórakozni. Ők nem 
méretarányosak ezzel a modellel. Képzeld csak el a csillagromboló méretét, 
ha azok lennének! Azonban ők azok a srácok, akikkel szívesen találkoznál a 
csillagrombolón, emellett kizárólag ehhez a készlethez terveztük őket, mint 
exkluzív, gyűjthető darabok. 


K: Volt olyan része a folyamatnak, ami kifejezetten nagy 
kihívást jelentett? 
V: Az egyik dolog, ami miatt szeretek UCS modelleket alkotni az, hogy 
mindig feszegethetjük a LEGO építés korlátait. Ha megnézzük a 2002-es 
modellt, láthatjuk, hogy egy kicsit lekonyul a hajó orra. Nagyon fontos volt 
számunkra, hogy az új modell bemutatóállványa és belső szerkezete elég 
erős legyen ahhoz, hogy teljesen megtartsa a modell elejét (azaz 61 
cm-t!) anélkül, hogy extra támaszra lenne szüksége. Emellett új technikákat 
is alkalmaztunk, hogy szilárd építési megoldást találjunk a problémára. Ha 
ennél nagyobb modelleket próbálsz építeni, előfordulhat, hogy ragasztóra is 
szükséged lesz, hogy stabilan tartsa a részeket, de még ha csak kiállításra 
tervezett modellen is dolgozunk, a ragasztó sosem opció számunkra. 
A doboz mérete is bonyodalmat okozott. A terv rengeteg nagy alaplap 
elemet igényelt, és nem voltunk biztosak benne, hogy UCS dobozainkban 
el fog férni ennyi nagy lap. Szerencsére, csodával határos módon, 
sikerült megoldanunk, így minden belefért a legnagyobb UCS dobozba. 
A legnagyobb kihívást viszont a modell puszta mérete jelentette. 4781 


elemével és 6,7 kg-jával ez az egyik legnagyobb készlet, amit valaha 
alkottunk. A LEGO Technic tervezők voltak olyan kedvesek, hogy hagyták 
az ő mérlegüket használni a méréshez – egyedül nekik van elég nagy ahhoz, 
hogy elbírjon egy ekkora modellt. És ha a technikai és szerkezeti problémák 
megoldása nem lett volna elég, az is folyamatos kihívást jelentett, hogy elég 
helyünk legyen az építéshez, miközben egymás mellett ülve átcsúsztunk 
egymás területére! 
K: Az egész napos LEGO építés rengeteg ember számára álommunka 
lenne. De nem mindenki szereti hazavinni magával a munkát. Vannak 
gyermekeid vagy unokáid, akikkel még így is szórakoztató a LEGO 
készletek építése? 
V: Igen, van egy unokám, aki imád LEGO készleteket építeni. Általában egy 
kicsit vissza kell fognom magam, hogy végül ne vegyem át az egészet, és 
építsek meg helyette mindent! És azt kell mondjam, hogy még majdnem 20 
év LEGO Star Wars tervezés után is mindig van valami izgalmas, új projekt, 
melyen dolgozhatok, miközben jól szórakozom és inspirálódom egyaránt. 


4492: MINI Birodalmi csillagromboló™ 
87 elem 
A méret nem számít – még egy szerény, 87 elemből 
álló csillagromboló is képes bármelyik galaxisban 
pusztítást okozni. (Ebből 50 darab kellene, hogy 
megegyezzen az új változattal!) 


8099: Középméretű Birodalmi csillagromboló™ 
423 elem 
Ez egy 25×12 cm-es kiállítható modell, és szinte 
teljes bizonyossággal kijelenthető, hogy egy 
Rohamosztagos™ vagy Lázadó minifigurának sem 
esett bántódása az építés során. 


6211: Birodalmi csillagromboló™ 
1366 elem 
Senki sem menekülhet Darth Vader™ és a 
Birodalom karmai közül ebben a részletesen 
kidolgozott, filmben megjelent jelenetekkel, 
funkciókkal és minifigurákkal teli játékkészletben. 


10030: Ultimate Collectors sorozat 
Birodalmi csillagromboló™ 
3096 elem 
Megjelenésekor a Birodalmi Flotta legjellegzetesebb 
és legerőteljesebb hajójának ezen változata az akkori 
legnagyobb LEGO Star Wars modell volt. 


A LEGO® CSILLAGROMBOLÓ™ IDŐVONAL 
Az évek során rengeteg különböző méretű LEGO® csillagromboló indult csatába. A minitől 
kezdve a közepesen át egészen a hatalmasokig végigkövethetjük, hogyan fejlődött az idők során. 

2011 
2012 
2014 
2017 


10221: Ultimate Collectors sorozat 
Szuper csillagromboló™ 
3124 elem 
A 124,5 cm hosszú modellben figyelemre méltó erő 
rejtőzik A kiállítható modell vezérlőközpontjában 
Darth Vader™ és négy másik minifigura számára 
is van hely. 


75055: Birodalmi csillagromboló™ 
1325 elem 
A hat minifigurával, részletesen kidolgozott belső 
térrel és korábban sosem látott Palpatine császár 
hologrammal ellátott csomag bármelyik rajongó 
kedvence lehet akár játékról, akár kiállításról 
legyen szó. 


30056: Mini csillagromboló polybag™ 
38 elem 
A csillagromboló eddigi legkisebb hivatalos 
LEGO® változata. Csak korlátozott ideig volt 
elérhető néhány piacon. 


75190: Első Rendi Csillagromboló™ 
1384 elem 
A Star Wars: Az utolsó Jedik című film alapján 
készült Első Rendi csillagromboló rengeteg 
akciójáték funkcióval, részlettel és Első Rendi 
minifigurával van ellátva. 

ISMERKEDJ MEG A MODELLTERVEZŐVEL! 


K: A legendás Birodalmi csillagromboló™, a Devastator™ a Star Wars 
univerzum élenjáró hajója, mely az egyik legjobban átgondolt filmkellék 
és az egyik legnépszerűbb, meglévő LEGO® Star Wars modell. Egy ilyen 
hosszúra visszanyúló tervezői történetbe hogyan vágsz bele? 


V: Igazából évekig álmodoztam ennek a modellnek a megépítéséről, 
mióta amellett a tervező mellett ültem, aki 2002-ben megalkotta a 10030 
LEGO Birodalmi csillagrombolót. Szóval úgy gondolom, akkor kezdődött a 
történetem. De ha jobban belegondolok, talán már korábban... Igazán ijesztő 
feladat szembenézni a Birodalmi csillagrombolóval, a Devastatorrel akár 


Henrik Andersen, vezető tervező, LEGO® Star Wars™ 


Lázadó hajóként, akár egy olyan tervezőként, aki ilyen nagy LEGO Star 
Wars készletbe vágta a fejszéjét. Azonban az első két LEGO modell, melyet 
valaha terveztem, történetesen az első LEGO Star Wars UCS készletek 
voltak – a 7181 TIE elfogó™ és a 7191 X-szárnyú vadászgép™ (2000). Elég jól 
sikerültek! 18 év tapasztalattal a hátam mögött biztos voltam abban, hogy 
a csapattal készen állunk a feladatra. 


Rengeteget tanultunk a 2002-es modellből, mely inspirált minket az új 
kialakítás megközelítésével kapcsolatban. Az előző modell rajongóinak 
visszajelzéseivel együtt így érkeztünk el a kiindulási ponthoz. Ezután 
a legfontosabb egy strapabíró váz megtervezésének a folyamata volt. 
Próbáltunk előre gondolkodni és kitalálni, hogyan működjön a belső 
tartószerkezet, hogyan hozzuk egyensúlyba a modellt, hogyan osszuk fel 
különböző szegmensekre és hogyan kapcsoljuk mindezt a vázhoz. 
K: Az eredeti Birodalmi csillagromboló rengeteg különféle módosításon 
ment keresztül, mielőtt a kész modellről döntöttetek. Ti is hasonló 
folyamaton mentetek keresztül? 
V: Természetesen - bár rengeteg, részletesen kidolgozott 
referenciaanyagunk volt ahhoz, hogy a film alapján a lehető leghitelesebbre 
alkossuk a modellt, még így is sok próbálkozás várt ránk, hogy megfelelő 
szerkezeti technikákat hozzunk létre, és hogy megtaláljuk azokat a 
tervezőelemeket, melyek igazán átadják azt a hatást, amit kerestünk. 
Az irodában mindig, mindenhol életnagyságú építmények hevertek. A 
hónapok során prototípusok egész flottája állt az asztalainkon és más, 
a célnak megfelelő munkafelületeken. Együtt egész lenyűgöző látványt 
nyújtottak. Azonban egyedül ezeknek a tesztterveknek a megépítésével 
lehettünk 100%-ig biztosak benne, hogy jó lesz a végeredmény. 


A hajó néhány részéhez nem voltak vizuális referenciáink, részben azért, 
mert a próbamodell rúdja az egyik oldalhoz volt szerelve, hogy megemelje 
és átmozgassa a vázon. A szimmetria érdekében négy ágyúval egészítettük 
ott ki, annak ellenére, hogy a filmben sosem látszódott a hajónak az az 
oldala. De egyébként a modell távol áll a szimmetriától – részben épp ettől 
annyira szórakoztató az építése. 

A tervezési folyamat kellős közepén jelent meg a Solo: Egy Star Wars- 
történet című film, így természetesen elmentünk megnézni. Csendben 
ujjongtam az a jelenet alatt, amikor ténylegesen látni a csillagromboló 
építését! Láthatjuk, ahogy a lebegő daruk a helyükre emelik a hajórészeket. 
Nagyon szórakoztató pillanat volt a számomra, és határozottan inspirált a 
tervezési folyamatban. 
K: A Star Wars: Egy új remény című film nyitójelenetében a 
csillagromboló hihetetlen erejét ábrázolták a Tantive IV™ járműhöz 
viszonyított méretével. A Birodalmi csillagromboló™ és a Tantive IV 
modellek építése során sikerült újraalkotni azt a méretet? 


Solo: Egy Star Wars történet (2018). © & ™ Lucasfilm Ltd. 


V: Teljes mértékben, a készletben található Birodalmi csillagromboló 
és a Tantive IV modellek a IV. epizód nyitójelenete alapján készültek. 
A lehető legpontosabban méreteztem őket. Nagyon szerettem volna, hogy 
megegyezzenek a filmjelenettel, miközben a LEGO® modellek összetettségét 
is figyelembe veszem. 
K: Melyek a legnagyobb különbségek a 2002-es Birodalmi csillagromboló 
és az új készlet között? 
V: Ahogy tudjátok, 16 év telt el az első megjelent modell óta, ez idő alatt 
pedig tervezési és építési technikáink is rohamosan fejlődtek. Ez részben 
számos új LEGO elemnek is köszönhető. Így remek lehetőséget kaptunk 
arra, hogy az egész kialakításon véghezvigyünk néhány szerkezeti 
fejlesztést. Létfontosságú volt, hogy megtaláljuk a módját annak, hogyan 
tehetnénk stabillá a kiállításhoz. Körülbelül hat hónapba telt csak a 


váz kialakítása a fizikai építmény, tesztelés és két 3D tervezőeszköz 
segítségével, melyekkel különböző ötleteket, elemeket, kombinációkat és 
technikákat próbáltam ki. Ez volt az egyik dolog, ami végig izgalommal 
töltött el a teljes folyamat során. Szeretem az olyan találékony mérnöki 
munkát, mellyel éppen megfelelően tudom kialakítani a geometriát. 


Az eredeti készlet modelljének belső váza LEGO kockákból épült, ami akkor 
a legjobb megoldásnak bizonyult. A modell alaplapját pedig mágnesek 
tartották össze. Ezúttal a kialakítás teljesen új megközelítése lehetővé 
tette számunkra, hogy LEGO Technic elemekkel tartsuk össze a szerkezetet. 
Ez volt az első alkalom, hogy ilyen terjedelemben ezt a technikát 
alkalmaztuk egy Ultimate Collectors sorozat modell esetében. 


K: Ehhez a tervhez szükség volt valamilyen új LEGO elem vagy 
kiegészítő kialakítására? 

V: Röviden válaszolva, nem, bár... Nem, csak létező elemeket használtunk. 
Egy új modell megépítésénél néha szükség van arra, hogy új elemeket 
alkossunk, leggyakrabban olyan dolgokat, mint például egy pilótafülke teteje, 
mivel az ilyen részeket elég nehéz meglévő LEGO® elemekből elkészíteni. 
És persze ez az egyik módja a LEGO élmény és kialakítás fejlesztésének is. 
Általában megpróbáljuk ezt elkerülni, részben a fejlesztési költségeket szem 
előtt tartva, de főként azért, mert úgy hisszük, LEGO kockákból tényleg 
bármit meg lehet építeni, tervezőkként pedig az a feladatunk, hogy ezt 
bebizonyítsuk. 


És ez az amit ebben az esetben meg is valósítottunk. Szóval gyakorlatilag, 
ha már minden LEGO kocka megvan neked, amiket felhasználtunk, anélkül 
is megépítheted a modellt, hogy megvennéd a készletet! Imádok különös, 
új módokat keresni a meglévő elemek felhasználásához, mert számomra 
ez jelenti a LEGO kockák kreatív felhasználását. És itt jön az a bizonyos 
„de“ - rengeteg görkorcsolyát, aranyrögöt, kocsiajtót, vonatablakot, 
serpenyőt és hótaposót is láthatsz teljesen új megközelítésből, melyekkel 
klassz effekteket és részleteket alkothatsz. És bár nem találtuk 
elengedhetetlennek, hogy új elemeket tervezzünk a készlethez, azt hiszem 
összesen nyolc meglévő elemet találsz, melyeket szürke árnyalatúvá kellett 
átalakítanunk. 
K: A modell előnyére vált, hogy különös figyelmet fordítasz a 
részletekre, de van olyan része, amit meg kellett változtatnod, 
vagy amit egyszerűen nem tudtál kivitelezni? 
V: A LEGO kockákkal bármi lehetséges, ezért gyakorlatilag az eredeti 
modell minden részletét sikerült újraalkotnunk. Azonban ez sokkal inkább 
egy Ultimate Collectors sorozat kiállítódarabja, mintsem egy játékkészlet, 


ezért a belső tér nincs annyira kidolgozva, mint más LEGO modellek 
esetében. 
K: A minifigurák a legmeghatározóbb szempontok közé sorolhatók 
bármely LEGO játékkészletben. Az Ultimate Collectors sorozatnak is 
ugyanolyan nélkülözhetetlen részei? 
V: Néhány LEGO készlet esetében a minifigurák fontosabbak, mint a 
többinél, tehát ez kifejezetten azon múlik, hogy a történet melyik részét 
próbáljuk megeleveníteni. Ebben az esetben szerettünk volna néhány 
különleges minifigurát is hozzáadni, de gondoskodnunk kellett róla, hogy 
illeszkedjenek a környezetbe. 


Úgy döntöttünk, hogy ebben a készletben egy személyzeti tag és egy 
Birodalmi tiszt fog szerepelni, aki a filmben látható, jellegzetes világos- és 
sötétszürke egyenruhát viseli. A LEGO Star Wars univerzum történetében 
először visel tiszti csizmát egy minifigura. Ezt a hatást két különböző színű 
műanyag fröccsöntésével értük el. A másik minifigura szintén egyedi, hiszen 
mintás karral, Birodalmi logókkal és más részletekkel is el van látva. 
K: Mennyi idő megépíteni a csillagrombolót? Játszani is lehet vele, ha 
valaki úgy szeretné? 
V: A már megépített vázlatmodellekkel együtt is egy teljes munkahetet fog 
igénybe venni, hogy megépítsem. Remélem, a rajongók ugyanannyira fogják 
élvezni a folyamatot, mint a végeredményt. 


Kiállítható modellként nem rejteget túl sok játéklehetőséget, ám ha leemeled 
a két felső panelt, hozzáférhetsz egy masszív fogantyúhoz, mellyel egy 


darabban felemelheted az egész modellt. Ez segítséget jelent ahhoz, hogy 
elmozdítsd a helyéről, ha le akarod törölni a polcot, azonban ha lázadó 
szellem vagy, akár körbe is repítheted a nappaliban, hogy felvedd saját 
akciójeleneteidet! 
K: Az egész napos LEGO építés rengeteg ember számára álommunka 
lenne. De nem mindenki szereti hazavinni magával a munkát. Vannak 
gyermekeid vagy unokáid, akikkel még így is szórakoztató a LEGO 
készletek építése? 
V: Ó, hogyne! Van egy 5 éves lányom, akivel természetesen szoktunk otthon 
LEGO készletekkel játszani. A legjobb szórakozást az jelenti, amikor arra 
bátorítom, hogy építsen szabadon, utána pedig megnézhetem, mivel rukkolt 
elő. Az ilyen helyzetek pedig sosem a munkáról szólnak. 


A kreatív építés a LEGO szellemiségének alapköve, és sosem tudhatod, 
végül hol lyukadsz ki. Gyermekként mindig is építész szerettem volna lenni. 
Összesen 13 évet töltöttem a LEGO City tervezői csapatában, és egészen 
biztos vagyok benne, hogy több tűzoltóállomást építettem, mint amennyit 
valódi építészként építhettem volna. Ez pedig igen nagy elégedettséggel 
tölt el. 

KÉSZÜLJ FEL AZ ÉPÍTÉSRE... 


LEGO and the LEGO logo are trademarks of the LEGO Group. 
©2019 The LEGO Group. 
© & ™ Lucasfilm Ltd. 


